Քիչ անց ծուխը նորից պատեց շոգենավը և անմիջապես ամբարտակի կենտրոնական մասը սարսափելի դղրդյունով փուլ եկավ։ Բանը այն է, որ այս անգամ դեպի ամբարտակ էին թռչում ոչ թե արկեր, այլ նռնակներ: Նռնակները կպչելով ծառերի բներին` պայթում էին, փշրում հսկայական գերանները և վերածում տաշեղների։ Երկրորդ նռնակը պայթեց առաջինի կողքին և ամբարտակի մի մասն էլ երկինք թռավ: Եվ այսպես քարուքանդ արեցին ամբարտակը, մինչև որ նրանից բան չմնաց, ոչ մի բան։ Այդ ժամանակ ռազմանավը անցավ կոկորդիլոսների մոտով, իսկ մարդիկ, ձեռքերով ծածկելով բերանները, ծիծաղում էին կոկորդիլոսների վրա: